צנינית ענק

צְנִינִית עֲנָק (שם מדעי: Caranx ignobilis) הוא דג-ים גדול ממשפחת הצניניתיים, והגדול ביותר מהסוג צנינית. תפוצתו משתרעת במים הטרופיים והסובטרופי באוקיינוס ההודי והאוקיינוס השקט. אורכו עשוי להגיע ל-1.7 מטר ולמשקל של 80 ק"ג. צבעו כסוף עם כתמים כהים, אולם זכרים בוגרים עשויים להיות בעלי מופע שחור. אזור מחייתם של הפרטים הצעירים במים רדודים והבוגרים במים עמוקים יותר.

צנינית ענק הוא טורף-על עוצמתי באזורים רבים בתחומי תפוצתו, וידוע כי הוא צד כאינדיבידואל וכלהקה. טרפו מורכב בעיקר מדגים אולם סרטנאים, סילוניות ורכיכות אחרות מהווים תוספת חשובה לתזונתו. לצורך הציד צנינית ענק נוקט באסטרטגיות שונות כגון ניצול נוכחות כלבי ים וכרישים המניסים את טרפו ממחבואם. זמן רביית המין הוא בחודשי השנה החמים יותר. הטלת הביצים מתרחשת במצב מחזורי מסוים של הירח ובהתגודדות להקות רבייה. קצב גדילתו של המין היא מהירה יחסית. הדג בעל חשיבות לענף הדיג המסחרי כמו גם לספורט הדיג.

קישורים חיצוניים

הערות שוליים

טקסונים שתוארו בידי פטר פורסקל
צניניתיים
דגי מאכל
דגים: טורפי-על
מגה-פאונה של האוקיינוס השקט
מגה-פאונה של האוקיינוס ההודי
בעלי חיים שתוארו ב-1775